
Anexa nr. 2 la Contractul de participare la cursuri nr. ________________ / ___________________________

Extras din Regulamentul Intern al
Instituției Arte și Evenimente Urbane București (AEUB) – Serviciul Școala de Artă

I. DREPTURILE ȘI OBLIGAȚIILE CURSANȚILOR  ȘCOLII DE ARTĂ BUCUREȘTI

1) Cursantul are următoarele drepturi:

a) de a beneficia, fără discriminare, de activitatea de predare a disciplinei pentru care au optat și la care a fost admis;

b) de a obține legitimația de cursant, în termenul afișat, în urma achitării costurilor de frecvență la cursuri;

c) de a solicita și obține, pe bază de cerere scrisă, documentele care să ateste calitatea de cursant/absolvent al Școlii;

d) de a beneficia, fără discriminări, de baza materială asigurată, în măsura posibilităților, de către instituție;

e) de a participa, în condițiile stabilite de către coordonatorul disciplinei, fără discriminare potrivit competenței dovedite în domeniu, la manifestările (spectacole, expoziții, etc.) organizate de către AEUB și/sau Serviciul Școala de Artă.

2) Cursantul Școlii de Artă are următoarele obligații:

a) de a încheia, anual, cu AEUB - Școala de Artă Contractul de participare la cursuri și anexele acestuia, obligându-se să îi respecte prevederile;

b) de a achita costul frecventării cursului în cuantumul stabilit prin H.C.G.M.B. nr. 435 / 2025 și la termenele AEUB – Școala de Artă, în caz contrar, cei în cauză pierzându-și calitatea de cursant;

c) de a frecventa orele de curs în cadrul disciplinei pentru care au optat;

d) de a respecta orarul stabilit;

e) de a prezenta, la intrarea în incinta instituției, legitimația de cursant, precum și ori de câte ori se solicită acest lucru de către persoanele în drept din cadrul AEUB – Școala de Artă;

f) de a avea, în timpul orelor de curs și în perioada în care se află în incinta instituției, un comportament decent;

g) de a păstra, în bună stare, dotările puse la dispoziție de către instituție, în caz contrar fiind angajată răspunderea patrimonială, conform reglementărilor legale;

h) de a nu introduce sau consuma în instituție substanțe interzise sau băuturi alcoolice;

i) de a respecta regulile de disciplină și moralitate stabilite de conducerea AEUB – Școala de Artă și de experții care predau disciplina pe care o frecventează fiecare cursant.

3) Cursantul este obligat să se prezinte la cursul și disciplinele adiacente ale acestuia (unde este cazul), respectând programul stabilit. În cazul în care cursantul înregistrează mai mult de 10 absențe nemotivate, acesta își pierde calitatea de cursant al AEUB – Școala de Artă, urmând a fi exmatriculat, fără a avea dreptul la restituirea sumelor deja achitate.

4)  (a) Cursantul va putea participa din partea AEUB – Școala de Artă ca interpret, expozant, dansator etc., la manifestări artistice de tip festival, concurs, invitat media, numai cu acordul expertului secției, al conducerii Școlii de Art. În caz contrar acesta poate răspunde patrimonial, proporțional cu eventualele prejudicii de imagine cauzate instituției Arte și Evenimente Urbane București – Serviciul Școala de Artă.

5) Nici un cursant nu are dreptul de a contesta valoarea și pregătirea profesională a unui expert. Experții sunt artiști profesioniști, oameni de cultură și artă pregătiți pentru profesia artistică (cu desfășurare în școli, licee, facultăți de artă, instituții cu profil vocațional), cu participare directă la expoziții, spectacole, concerte, etc.
6) Durata cursurilor Școlii de Artă București (pe discipline) este:
1) canto muzică ușoară: 3 ani;

2) canto muzică populară: 3 ani;

3) canto muzică clasică: 3 ani;

4) pian: 3 ani;

5) chitară: 3 ani;

6) orgă electronică: 3 ani;

7) acordeon: 3 ani;

8) design vestimentar: 3 ani;

9) artă decorativă: 2 ani;

10) desen tehnic și grafică: 3 ani;

11) iconografie: 2 ani;

12) pictură: 3 ani;

13) coregrafie: 3 ani;

14) actorie: 3 ani;

15) tehnică și artă fotografică: 2 an;

16) percuție: 3 ani;

17) vioară: 3 ani.
7)  Orice derogare de la articolul precedent se poate face numai de către conducerea instituției, la propunerea scrisă și motivată a coordonatorului (expert/instructor) disciplinei în cauză.
8) (a) Cursantul Școlii de Artă, are posibilitatea de a îngheța anul de curs pentru o perioadă de 1 an de studiu pe baza unei cereri scrise și motivate, adresată conducerii AEUB - Școala de Artă București, dar nu mai târziu de data de 1 ianuarie a anului de curs. Cererea va fi însoțită de documente justificative, (detașare în afara localității, boli grave sau incurabile, sarcină, examen de admitere, examen de bacalaureat).
(b) Reluarea frecventării cursului înghețat se va face pe bază de cerere scrisă adresată conducerii AEUB - Școala de Artă, dar nu mai târziu de 30 septembrie a anului ulterior anului de curs înghețat.
(c) În cazul în care înghețarea frecventării cursurilor se produce anterior absolvirii unui an de studiu, reluarea frecventării cursurilor în condițiile perioadei de întrerupere prevăzute la alin. (a), se va face prin reluarea anului de studiu respectiv de la stadiul de la care acesta a fost înghețat.
(d) Costul frecventării cursurilor achitat integral/parțial de către Cursantul care dorește înghețarea frecventării cursurilor nu se restituie.
(e) Nerespectarea condițiilor menționate la alineatul (1) va determina pierderea calității de cursant al Școlii de Artă București la disciplina întreruptă. 
9) Media minimă necesară absolvirii anului de curs este 6, orice altă medie mai mică de 6 atrage eliminarea cursantului.
10)  (a) În spațiul instituțional nu sunt acceptate comportamente insultătoare, respectiv acte de exprimare injurioasă, intimidantă sau umilitoare, îndreptate împotriva participanților la activitățile din instituție, indiferent cine sunt aceștia.
(b) Comportamentul insultător contravine eticii, atât atunci când intervine între persoane aflate în aceeași poziție, cât și între persoane aflate pe poziții ierarhice diferite.
(c) Astfel de acte, orientate împotriva inferiorilor ierarhici, constituie o formă de abuz de putere.
(d) Repetarea unui astfel de comportament față de aceeași persoană sau același grup tinde să devină o formă de hărțuire.
(e) Fermitatea și severitatea nu sunt comportamente insultătoare sau de intimidare, decât dacă devin excesive și dacă sunt dirijate sistematic și nedrept către aceeași persoană, până devin acte de persecuție.

11) Pentru încălcări grave ale normelor de conduită etică, discriminare, hărțuire etc., se aplică sancțiunile prevăzute de legislația în vigoare. Pentru celelalte încălcări ale normelor de conduită se aplică sancțiuni în funcție de poziția în instituție a celui care săvârșit fapta: angajat, colaborator sau cursant.
12) Este interzisă filmarea în incinta AEUB - Școala de Artă, fără informarea și acordul celor filmați, în timpul orelor de curs și a examenelor, cu excepția situațiilor în care se intenționează informarea publicului, când se sesizează nereguli.
13) AEUB - Școala de Artă sancționează abaterile de la Codul de etică, proporțional cu gravitatea lor, în conformitate cu prevederile legilor în vigoare. 
14) Sancțiunile care se pot aplica cursanților pentru faptele ce încălca principiile eticii sunt următoarele:

a) avertisment scris;

b) exmatriculare cu drept de reînscriere;

c) exmatriculare fără drept de reînscriere.

15) (a)AEUB - Școala de Artă București este o instituție ce funcționează ca serviciu public de interes local deschisă studiului și cercetării culturale. În acest scop, instituția respectă demnitatea fiecăruia dintre membri săi într-un climat liber de orice manifestare și formă de exploatare, umilire, dispreț, amenințare sau intimidare.
(b) Membrii comunității instituționale susțin activ valorile toleranței față de diferențele dintre oameni, între opinii, credințe și preferințe intelectuale. Orice interacțiune în spațiul instituției presupune manifestarea respectului față de interlocutor.

(c) Respectul față de ceilalți se demonstrează prin aceea că disensiunile se rezolvă prin argumente raționale și nu prin intimidare, comportament insultător (etichetări ireverențioase, limbaj ofensator, stil și ton neadecvate) sau acțiuni care reprezintă atacuri la persoană.
16) (a)Membrii comunității instituționale nu vor permite nici o formă de hărțuire în mediul artistic.
(b) În Școala de Artă București sunt interzise cu desăvârșire forme de hărțuire precum: misoginismul, sexismul, rasismul, șovinismul, xenofobia, homofobia, hărțuirea pe motivul apartenenței la o religie, etnie sau formațiune politică. Instituția interzice orice formă de hărțuire, în mod particular pe cea sexuală. Sunt sancționate și comportamentele prin care membrii instituției sunt supuși unor tentative de corupere sexuală.

17) Cursantul are obligația de a respecta aceleași reguli de securitate și sănătate în muncă și situații de urgență precum salariații instituției.

Părinții sau tutorele cursanților minori, însoțitorii nu pot participa, asista în clasă, intra în timpul cursului sau examenului, ori emite opinii despre modul de desfășurare al acestora, sub sancțiunea exmatriculării cursantului.

Am luat cunoștință de prevederile

Extrasului din Regulamentului Intern
CURSANT/ *REPREZENTAT LEGAL
_______________________________________________
(Nume și prenume)

_______________________________________________

(Semnătura)

